पाएं अपने शहर की ताज़ा ख़बरें और फ्री ई-पेपरडाउनलोड करें
पुलिस की सख्ती के बाद लोगाें का घरों से निकलना भी कम हुआ है तो कोरोना संक्रमित की संख्या में भी कमी आई है। इसी तरह से घरों में रहकर ही कोरोना को हरा पाएंगे। बुधवार काे पॉजिटिव की संख्या में भले ही कमी आई हो पर मौत के आंकड़े में कमी नहीं आई है। पिछले 3 -4 दिन से मौत का आंकड़ा 30 के आस पास ही चल रहा है।
27 अप्रेल के बाद 8वें दिन कोरोना के संक्रमित 500 से कम आए थे। 28 अप्रैल से 4 मई तक के हर दिन 500 से ज्यादा पॉजिटिव आ रहे थे। अधिक पॉजिटिव आने व लोगो के घरों से बाहर अधिक घूमने वालों के साथ सख्ती से पेश आ रहे हैं। जो बिना काम के बाहर घूम रहे हैं उनको शहर में अलग अलग स्थान पर बनाए गए क्वारेंटाइन सेंटर में ले जा रहे हैं और कोरोना के सैम्पल ले रहे हैं। रिपोर्ट नेगिटिव आने के बाद ही उन्हें घर जाने दिया जा रहा है। इससे भी लाेगाें का बाहर निकलना कम हुआ है।
16 हजार 368 हुए ठीक....बुधवार को कोरोना के 390 संक्रमित आए है। ये 1990 सेम्पल की जांच के बाद आए है। अब तक कोरोना के 25 हजार 646 पॉजिटिव आ चुके हैं। वहीं अब तक 16 हजार 368 ठीक भी हुए है। बुधवार को 90 व्यक्ति ठीक हुए है। अभी 9 हजार 454 एक्टिव केस है। 28 लोगों की कोरोना उपचार के दौरान मौत हुई है।
आसींद की 63 साल की बुजुर्ग महिला, माणिक्य नगर के 70 साल के बुजुर्ग, बिलिया के 53 साल के व्यक्ति, आरके कॉलोनी के 53 साल व्यक्ति, मांडल के 53 साल के व्यक्ति, आसींद का 24 साल का युवक, कोटड़ी देवरिया का 40 साल का युवक, बनेड़ा गोपालपुरा की 55 साल की महिला, आजाद नगर के 65 साल के बुजुर्ग, विजय सिंह पथिक नगर के 74 साल के बुजुर्ग, बागौर का 40 साल का युवक, पांसल का 40 साल का युवक, काशीपुरी के 45 साल के व्यक्ति, मंगरोप के 50 साल के व्यक्ति सहित 28 लोगों की कोरोना उपचार के दौरान मौत हो गई।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn